১৯১৫ সালে বেভারলি ইয়র্ক এলাকায় ব্রাক্সি সদৃশ একটি রোগের উদ্ভব হয়। পরবর্তী ১৫ বছরে এটি রাজ্যের অধিকাংশ খামার প্রধান জেলাতে ‎ছড়িয়ে পড়ে। পালের মধ্যে সাধারণত ৫% ক্ষতি হত যদিও ৩০% পর্যন্ত ক্ষতির প্রমাণ পাওয়া যায়। ১৯১৮ সালে "ইউনিভার্সিটি অব ওয়েস্টার্ণ অস্ট্রেলিয়ার" প্রফেসর ডাকিন রোগটিকে ব্যকটেরিয়া থেকে উদ্ভূত বিষক্রিয়া হিসেবে সনাক্ত করেন কিন্তু এর উৎস শনাক্ত করতে ব্যর্থ হন।

১৯২৫ সালের মে মাসে রাজ্যের প্রথম ভেটেরিনারি প্যাথোলজিস্ট হিসেবে নিয়োগ পান ড. হেরোল্ড বেনেটস। বেনেটস তাৎক্ষণিক ভাবে রোগটির ‎বিষয়ে তদন্ত শুরু করেন এজন্য তিনি বিভাগের শহর অফিসগুলোর পাশের খালি জায়গা এবং গলি পথ ব্যবহার করেন গবেষণার জন্য প্রয়োজনীয় ‎ভেড়ার বাসস্থান নির্মানে। ১৯৩০ সালে এভনডেইলে একটি মাঠ পরীক্ষাগার তৈরি করা হয়, ১০০ ভেড়া কেনা হয় খাদ্য পরীক্ষা করার জন্য। ১৯৩১ ‎সালে বেনেটস রোগের কারণ হিসেবে "Bacillus ovitoxicus" কে সনাক্ত করেন। এই জ্ঞান ব্যবহার করে তিনি সংক্রামক enterotoxaemia ‎ভ্যাকসিন তৈরি করতে সক্ষম হন, তার এই অবদানের জন্য বেনেটস অর্ডার অব দ্য ব্রিটিশ এম্পায়ার পদক পান।

বেনেটসের এভনডেলে যে পরিমান ভেড়ার দরকার হয়েছিল তা আরো গবেষণার সুযোগ করে দেয়। ১৯৩১ সাল থেকে কয়েক বছর পর্যন্ত এই ‎উদ্দেশ্যে গবেষণা চলতে থাকে যে কিভাবে সর্বোচ্চ উৎপাদনক্ষম রপ্তানীযোগ্য ভেড়ার বাচ্চা নির্বাচন করা যায়। এটি বিভিন্ন জাত এবং সঙ্কর জাতের ‎উপর গবেষণা করে দেখে যে, সঙ্কর জাতের ভেড়ীগুলো বিশুদ্ধ মেরিনো জাতের চেয়ে উল্লেখযোগ্য ভাবে বেশি উৎপাদনক্ষম।

১৯৩৪ সালে বেনেটস রাজ্য সরকারের উদ্ভিদ বিজ্ঞানী চার্লস গার্ডনারের সাথে দলগঠন করেন ভেড়ার উপর স্থানীয় উদ্ভিদ প্রজাতিগুলোর বিষক্রিয়া পর্যবেক্ষণ ‎করার জন্য। গার্ডনার উদ্ভিদ জোগাড় করে সতেজ অবস্থায় বেনেটসের কাছে পাঠাতেন তিনি সেগুলো ভেড়াকে খাওয়াতেন। তারা ২৪ টি উদ্ভিদ ‎প্রজাতিকে বিষাক্ত হিসেবে নিশ্চিত করেন, যেগুলোর অধিকাংশই স্থানীয় pea গণের অন্তর্ভুক্ত "Gastrolobium" এবং "Oxylobium" থেকে আগত। ‎এটি এবং পরবর্তী গবেষণার ভিত্তিতে গার্ডনার এবং বেনেটস ১৯৫৬ সালে "The Toxic Plants of Western Australia" প্রকাশ করেন। ১৯৩৫ ‎সালে পুরুষ ভেড়ার বাচ্চা খোঁজাকরনে যান্ত্রিক সাঁড়াশি অথবা ছুরি ব্যবহারের উপর তুলনা মুলক প্রভাবের গবেষণা হয়, তখন থেকে এই উভয় ‎পদ্ধতি "রাবার ইলাস্ট্রেটর রিং" দ্বারা প্রতিস্থাপিত হয়। ৪৯৯ টি ভেড়ার উপর করা এই পরীক্ষাটি দেখায় যে মৃত্যুর হার, বয়োপ্রাপ্তির হার এবং মাংসের ‎গুনাগুনের উপর এগুলোর উল্লেখযোগ্য কোন পার্থক্য নেই।

ড. এরিক আন্ডারউড এই ভেড়ার পাল ব্যবহার করেই এভনডেইলে ১৯৩০ সালের মাঝামাঝি তার গবেষণা শুরু করেন। আন্ডারউডের প্রথম ‎গবেষণা ছিল ভেড়ার পশম বৃদ্ধির উপর সালফারের প্রভাব নিয়ে, এরপর তিনি ১৯৩৫ সালে ভেড়ার বটুলিজম এর উপর গবেষণা করেন। এই ‎গবেষণা গুলোতে আন্ডারউড ছিলেন পরবর্তী ৩০ বছরের মধ্যে অনেকের মধ্যে প্রথম। ১৯৪০ সালে তিনি ভেড়ার খড় এবং জমির ঘাস এর পুষ্টি গুণের ‎উপর গবেষণা করেন, Studies in Cereal Hay production in Western Australia থেকে প্রাপ্ত চলমান ফলাফল গুলো Journal of ‎Agriculture এ প্রকাশিত হয়।
দ্বিতীয় বিশ্বযুদ্ধের সময় এভনডেইল খামার পশ্চিম অস্ট্রেলিয়ায় তিল এবং তিষি চাষের উপর গবেষণা করে, যদিও এগুলো চাষের জন্য জায়গাটি ‎সবচেয়ে উপযুক্ত ছিলনা। তিনটি প্রজাতির তিলের উপর পরীক্ষা চালানো হয়ঃ Riga Crown, দ্রুত পরিপক্ক জাত, Italian এটিও দ্রুত পরিপক্ক জাত ‎এবং Walsh, একটি মধ্য ঋতু পরিপক্ক জাত। এটা আবিষ্কৃত হয় যে, এরা প্রত্যেকেই কাট ওয়ার্ম এর প্রতি বেশি সংবেদনশীল এবং ঋতুর শেষভাগে ‎হলে এটি বেশি ক্ষতি করে, প্রথম দিকেই কীটনাশক ডিডিটি প্রয়োগ এর মোকাবিলায় ভাল ফল দেয় বলে বলা হয়।

গবেষণা
১৯৭৬ থেকে অদ্যাবধি
কৃষি বিভাগ
খামারের শুরুর বছরগুলো